5.12.2022 г.
BG
Официален вестник на Европейския съюз
C 463/19
Страни в главното производство Жалбоподател: г-н J. O. Ответник: Kreis Gütersloh Встъпила страна: г-н W. D. Преюдициални въпроси 1) Трябва ли член 2, параграф 1 във връзка с член 4, параграф 1 от Директива 2011/92/ЕС (1) и точка 17, буква а), както и точка 24 от приложение I към тази директива, съответно член 2, параграф 1 във връзка с член 4, параграфи 2 и 3 от Директива 2011/92 и точка 1, буква д) от приложение II, както и точка 1, буква б) и точка 3, буква ж) от приложение III към тази директива да се тълкуват в смисъл, че не допускат национална правна уредба, според която, когато ферма за интензивно отглеждане на бройлери се добавя към такава ферма, за която вече е издадено разрешение, тези ферми налагат извършването на оценка на въздействието върху околната среда или разглеждане на всеки отделен случай по смисъла на член 4, параграф 2, буква а) от Директива 2011/92 като кумулативни проекти само ако същите са свързани чрез общи производствени или строителни съоръжения?
2) Трябва ли член 2, параграф 1 във връзка с член 4, параграф 1 от Директива 2011/92 и точка 17, буква а), както и точка 24 от приложение I към тази директива да се тълкуват в смисъл, че не допускат национална разпоредба, според която, когато: a) ферма за интензивно отглеждане на бройлери се добавя към такава ферма, за която вече е издадено разрешение, б) фермата, която трябва да се добави (29 990 места за отглеждане), и фермата, за която вече е издадено разрешение (84 000 места за отглеждане), взети заедно, надхвърлят прага от 85 000 места за отглеждане на бройлери съгласно точка 17, буква а) от приложение I към Директива 2011/92, в) фермата, която трябва да се добави, не достига нито националния праг за предварителна проверка на местоположението на проекта съгласно националното право (30 000 места за отглеждане), нито националния праг за обща предварителна проверка съгласно националното право (40 000 места за отглеждане) и г) макар за фермата, за която вече е издадено разрешение, да не е извършена оценка на въздействието върху околната среда, е извършено разглеждане на всеки отделен случай по смисъла на член 4, параграф 2, буква а) от Директива 2011/92 (под формата на обща предварителна проверка съгласно националното право) със заключението, че за вече разрешената ферма не следва да се извършва оценка на въздействието върху околната среда, оценка на въздействието върху околната среда за фермата, която следва да се добави, трябва да се извърши само ако разглеждането на всеки отделен случай по смисъла на член 4, параграф 2, буква а) от Директива 2011/92 (под формата на обща предварителна проверка съгласно националното право) покаже, че добавянето на допълнителната ферма може да окаже значително неблагоприятно или друго значително неблагоприятно въздействие върху околната среда?
3) Трябва ли член 2, параграф 1 във връзка с член 4, параграфи 2 и 3 от Директива 2011/92 и точка 1, буква д) от приложение II към тази директива да се тълкуват в смисъл, че не допускат национална правна уредба, според която задължението за разглеждане на всеки отделен случай по смисъла на член 4, параграф 2, буква а) от Директива 2011/92 (под формата на предварителна проверка на местоположението на проекта съгласно националното право) във връзка с това дали проект за изграждане и експлоатация на ферма за интензивно отглеждане на бройлери подлежи на оценка на въздействието върху околната среда се обуславя само от обстоятелството, че тази ферма включва 30 000 или повече места за отглеждане?
(1)
Директива 2011/92/ЕС на Европейския парламент и на Съвета от 13 декември 2011 година относно оценката на въздействието на някои публични и частни проекти върху околната среда (ОВ L 26, 2012 г., стр. 1), изменена с Директива 2014/52/ЕС на Европейския парламент и на Съвета от 16 април 2014 година за изменение на Директива 2011/92/ЕС относно оценката на въздействието на някои публични и частни проекти върху околната среда (ОВ L 124, 2014 г., стр. 1).
Преюдициално запитване от Consiglio di Stato (Италия), постъпило на 16 септември 2022 г. — Società Italiana Imprese Balneari Srl/Comune di Rosignano Marittimo и др.
(Дело C-598/22) (2022/C 463/26) Език на производството: италиански Запитваща юрисдикция Consiglio di Stato